
**ΔΕΚΕΜΒΡΙΟΣ 3!!**

**ΜΝΗΜΗ ΤΟΥ ΑΓΙΟΥ ΕΝΔΟΞΟΥ ΝΕΟΜΑΡΤΥΡΟΣ ΑΓΓΕΛΗ**

**ΤΟΥ ΕΞ ΑΡΓΟΥΣ ΚΑΙ ΕΝ ΧΙΩ ΑΘΛΗΣΑΝΤΟΣ**



**ΔΕΚΕΜΒΡΙΟΣ Γ !!**

**ΑΓΓΕΛΗΣ ΝΕΟΜΑΡΤΥΣ ΕΞ ΑΡΓΟΥΣ ΕΝ ΧΙΩ**

**ΑΚΟΛΟΥΘΙΑ**

**(Νικηφόρου ιερομονάχου του Χίου)**

**(Ανέμη)**

**ΜΕΓΑΣ ΕΣΠΕΡΙΝΟΣ**

Ευλογήσαντος του ιερέως, ο Προοιμιακός, και το· Μακάριος ανήρ. Εις δε το· Κύριε εκέκραξα, ιστώμεν στίχους στ’ , και ψάλλομεν Στιχηρά Προσόμοια.

**Ήχος πλ. δ’ . Ω του παραδόξου θαύματος.**

Δόξα τη Ση αγαθότητι, Υιέ και Λόγε Θεού, Ιησού υπεράγαθε, ότι ουκ ηθέλησας, απολέσθαι το ποίημα, των Σων αχράντων, χειρών φιλάνθρωπε, αλλ’ ευδοκία, τη Ση χάριτι, προς την επίγνωσιν, τον απαρνησάμενόν Σε Αγγελήν, ήγαγες του πτώματος, του της αρνήσεως.

Μάρτυς Αγγελή πανθαύμαστε, του αρχεκάκου εχθρού, τα ποικίλα σοφίσματα, θεοσόφως έλυσας, ταις μωραίς προσποιήσεσι, και ουρανόφρων, υπάρχων έλαθες, τους σε ορώντας, κρύπτων ως οίόν τε, την σην ουράνιον, πολιτείαν ένδοξε, μόνω Χριστώ, ζων και γινωσκόμενος, τω σε ποιήσαντι.

Εν επιγνώσει γενόμενος, Μάρτυς Χριστού Αγγελή, του δεινού της αρνήσεως, πτώματος ου πέπονθας, εν νηστείαις και δάκρυσι, το θείον ήτεις, και μέγα έλεος, και την εξ ύψους, θείαν βοήθειαν, η και ενέπλησε, θάρσους και δυνάμεως την σην ψυχήν, και την ήτταν έπεισεν, αναπαλαίσασθαι.

Χριστού ποιείν το ποτήριον, επιποθών Αγγελή, ελογίσω ως σκύβαλα, τα τερπνά ως μάταια, τα του κόσμου μακάριε, πλούτον και δόξαν, α σοι προέτειναν, ουδέ εφείσω, όλως του σώματος, αλλά αυτόκλητος, φέρων σαυτόν δέδωκας τοις αλγεινοίς, και ζωής προέκρινας, βίαιον θάνατον.

Μάρτυς Χριστού αγγελώνυμε, συν τοις Αγγέλων χοροίς, τω Θεώ παριστάμενος, και τοις δήμοις άπασι, των Αγίων μακάριε, αίτησαι πάσι, πιστοίς τα πρόσφορα, τους εν ηπείρω, φρούρει πρεσβείαις σου, τοις εν θαλάσση δε, κόπασον τους κλύδωνας, η το σεπτόν, δεξαμένη σώμά σου, τάφος σοι γέγονε.

Συμπρεσβευτάς σοι παράλαβε, υπέρ ημών προς Θεόν, τους προς σου αγγελώνυμε, ώδε εναθλήσαντας, συν Μυρώπη Ισίδωρον, συν τη Μαρκέλλη, τον δεσμοφύλακα, συν Θεοφίλω, και τον Νικόλαον, και συν τω Μανουήλ, τον Νικήταν Μάρκον τε, και την σεπτήν, Ματρώναν και στήσατε, λοιμού την έφοδον.

**Δόξα. Ήχος β’ .**

Νέος Μάρτυς, και οίον ιερά προσθήκη, των προ σου Μαρτύρων Αγγελή πανθαύμαστε γεγονώς, νέαν υπόθεσιν τη Εκκλησία, εορτής και πανηγύρεως παρέσχηκας, εν η πιστώς συναθροιζόμενοι, ευφημούμέν σε λέγοντες· χαίροις, ο τον Χριστόν δοξάσας θεοπρεπώς, τη πεπαρρησιασμένη ομολογία σου, και τους εχθρούς καταισχύνας, ση ευτολμία των λόγων σου· χαίροις, οπλίτα της του ουρανίου Βασιλέως παρατάξεως, και στρατιώτα αήττητε· χαίροις, ο το βασίλειον της ευπρεπείας ειληφώς, και το διάδημα του κάλλους εκ χειρός Κυρίου δεξάμενος· Ο ν ικετεύων μη παύση, υπέρ των πίστει και πόθω τελούντων, την αεισέβαστον μνήμην σου.

**Και νυν... Προεόρτιον, ο αυτός**

Ιδού καιρός ήγγικε της σωτηρίας ημών· Ευτρεπίζου Σπήλαιον, η Παρθένος εγγίζει του τεκείν· Βηθλεέμ γη, Ιούδα, τέρπου και αγάλλου, ότι εκ σου ανατέταλκεν, ο Κυριος ημών. Ακούσατε όρη και βουνοί, και τα περίχωρα της Ιουδαίας, ότι έρχεται Χριστός, ίνα σώση ον έπλασεν άνθρωπον, ως φιλάνθρωπος.

Είσοδος. Φως ιλαρόν. Προκείμενον της ημέρας. Αναγνώσματα.

**Προφητείας Ησαΐου το ανάγνωσμα (Κεφ. ΜΓ 9-14)**

Τάδε λέγει Κύριος· πάντα τα έθνη συνήχθησαν άμα, και συναχθήσονται άρχοντες εξ αυτών. τις αναγγελεί ταύτα; η τα εξ αρχής τις αναγγελεί υμίν; Αγαγέτωσαν τους μάρτυρας αυτών και δικαιωθήτωσαν και ειπάτωσαν αληθή. Γίνεσθέ μοι μάρτυρες, και εγώ μάρτυς, λέγει Κύριος ο Θεός, και ο παις μου, ον εξελεξάμην, ίνα γνώτε και πιστεύσητε και συνήτε ότι εγώ ειμι. έμπροσθέν μου ουκ εγένετο άλλος Θεός και μετ ἐμὲ ουκ έσται. Εγώ ο Θεός, και ουκ έστι πάρεξ εμού ο σώζων. Εγώ ανήγγειλα και έσωσα, ωνείδισα και ουκ ην εν υμίν αλλότριος. υμείς εμοί μάρτυρες και εγώ Κύριος ο Θεός. Έτι απ ἀρχῆς και ουκ έστιν ο εκ των χειρών μου εξαιρούμενος· ποιήσω, και τις αποστρέψει αυτό; Ούτως λέγει Κύριος ο Θεός ο λυτρούμενος υμάς, ο άγιος του Ισραήλ.

**Σοφίας Σολομώντος το Ανάγνωσμα. (Κεφ. γ' 1)**

Δικαίων ψυχαί εν χειρί Θεού, και ου μη άψηται αυτών βάσανος. Έδοξαν εν οφθαλμοίς αφρόνων τεθνάναι, και ελογίσθη κάκωσις η έξοδος αυτών, και η αφ’ ημών πορεία σύντριμμα· οι δε εισιν εν ειρήνη. Και γαρ εν όψει ανθρώπων εάν κολασθώσιν, η ελπίς αυτών αθανασίας πλήρης. Και ολίγα παιδευθέντες, μεγάλα ευεργετηθήσονται· ότι ο Θεός επείρασεν αυτούς, και εύρεν αυτούς αξίους εαυτού. Ως χρυσόν εν χωνευτηρίω εδοκίμασεν αυτούς, και ως ολοκάρπωμα θυσίας προσεδέξατο αυτούς. Και εν καιρώ επισκοπής αυτών αναλάμψουσι, και ως σπινθήρες εν καλάμη διαδραμούνται. Κρινούσιν έθνη, και κρατήσουσι λαών, και βασιλεύσει αυτών Κύριος εις τους αιώνας. Οι πεποιθότες επ’ αυτόν, συνήσουσιν αλήθειαν, και οι πιστοί εν αγάπη προσμενούσιν αυτώ· ότι χάρις και έλεος εν τοις οσίοις αυτού και επισκοπή εν τοις εκλεκτοίς αυτού.

**Σοφίας Σολομώντος το ανάγνωσμα. (Κεφ. ζ′.7)**

Δίκαιος, εάν φθάση τελευτήσαι, εν αναπαύσει έσται. Γήρας γαρ τίμιον ου το πολυχρόνιον, ουδέ αριθμώ ετών μεμέτρηται. Πολιά δε εστι φρόνησις ανθρώποις, και ηλικία γήρως βίος ακηλίδωτος. Ευάρεστος Θεώ γενόμενος, ηγαπήθη· και ζων μεταξύ αμαρτωλών, μετετέθη. Ηρπάγη, μη κακία αλλάξη σύνεσιν αυτού, η δόλος απατήση ψυχήν αυτού· βασκανία γαρ φαυλότητος αμαυροί τα καλά, και ρεμβασμός επιθυμίας μεταλλεύει νουν άκακον. Τελειωθείς εν ολίγω, επλήρωσε χρόνους μακρούς· αρεστή γαρ ην Κυρίω η ψυχή αυτού· δια τούτο έσπευσεν εκ μέσου πονηρίας. Οι δε λαοί ιδόντες και μη νοήσαντες, μηδέ θέντες επί διανοία το τοιούτον, ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Λιτή. Ήχος α’ .**

Συντετριμμένη καρδία και ψυχής ζέοντι πόθω, του μαρτυρίου ποιείν εφιέμενος το ποτήριον, έστης νυν του πόθου, της εφέσεως τυχών, αγγελώνυμε πανθαύμαστε· δι’ ο μαρτυρική παρρησία και δόξη τω Χριστώ παριστάμενος, αίτησαι τοις ποθούσί σε πάσι, το θείον αυτού και πλούσιον έλεος.

**Δόξα. Ήχος πλ. α’ .**

Μακάριος ει ως αληθώς και τρισόλβιος, Αθλητά του Χριστού, αγγελώνυμε καλλίνικε, ει γαρ και προς καιρόν εν βουλή ασεβών επορεύθης, και εν οδώ έστης αμαρτωλών, και επί καθέδρα λοιμών εκάθισας, αλλ’ εν τω νόμω Κυρίου το σον επαναγαγών θέλημα, και εν αυτώ την άφατον του Θεού φιλανθρωπίαν μελετήσας, εις το στάδιον ήλασας του μαρτυρίου, και τοις τιμίοις σου αίμασι αρδευθείς, ως το ξύλον το παρά τας διεξόδους των υδάτων, εν τη αθλήσει καρπούς εξήνθησας σωτηρίους, και νυν του ξύλου της ζωής απολαύων, και της θεώσεως τυχών, μνημόνευε και ημών των εκ πόθου ευφημούντων σε.

**Και νυν... ο αυτός Προεόρτιον**

Μη στύγναζε Ιωσήφ, καθορών μου την νηδύν· όψει γαρ το τικτόμενον εξ εμού, και χαρήση, και ως Θεόν προσκυνήσεις, η Θεοτόκος έλεγε, τω εαυτής μνηστήρι, μολούσα του τεκείν τον Χριστόν. Ταύτην ανυμνήσωμεν λέγοντες· Χαίρε κεχαριτωμένη, μετά σου ο Κυριος, και δια σου μεθ' ημών.

**Εις τον Στίχον. Ήχος β’ . Ότε εκ του ξύλου.**

Χαίρων, παραδέδωκας σαυτόν, τοις ιταμοτάτοις τυράννοις, Μάρτυς Χριστού Αγγελή, όλως παναοίδιμε, τω θείω έρωτι, την ψυχήν πυρπολούμενος, και διψών εκ πόθου, πιείν το ποτήριον, το της αθλήσεως, όπερ και πιών Αθλοφόρε, ξίφει εκτμηθείς την σην κάραν, ζης εν τω Χριστώ ζωήν την άληκτον.

Στ.: Δίκαιος ως φοίνιξ ανθήσει, και ωσεί κέδρος η εν τω Λιβάνω πληθυνθήσεται.

Τρις ανδρειοφρόνως Αγγελή, προ δικαστηρίων ανόμων, Μάρτυς λαμπρότατε, το τρισσόν εκήρυξας, της Θεαρχίας και εν, και την πλάνην την άθεον, λόγοις σου πανσόφοις, ήλεγξας στερρόψυχε, και εστηλίτευσας, έχων, εν καρδία λαλούσαν, την του θείου Πνεύματος χάριν, ως η του Χριστού φησίν υπόσχεσις.

Στ.: Πεφυτευμένος εν τω οίκω Κύριου, εν αυλαίς Αυτού θελήσει σφόδρα.

Μάρτυς, Αθλοφόρε Αγγελή, ταις σαις προς Θεόν ικεσίαις, παύσον την έφοδον, του λοιμού και κόπασον, τον μέγαν όλεθρον, και απέλασον τέλεον, από των τιμώντων, την σεπτήν σου άθλησιν, την δεινήν μάστιγα, και την φρικαλαίαν ρομφαίαν, στήσον καθ’ ημών φερομένη, του πικρού θανάτου ευσυμπάθητε.

**Δόξα. Ήχος πλ. δ’ .**

Η πρεσβεία σου ακοίμητος υπάρχει προς Θεόν, και η μεσιτεία σου αξιόχρεως, υπέρ των τιμώντων σε Νεομάρτυς αγγελώνυμε· ουκ έτι γαρ δουλικώ φόβω, αλλά φιλική παρρησία και μαρτυρική δόξη πρεσβεύεις, υπέρ Αυτού σφαγιασθείς και θανών, και την τελειοτάτην αγάπην ενδειξάμενος· ίλεως ουν έπιδε και ημάς τους σους δούλους, και απάλλαξον της φρικαλαίας και πανολέθρου του λοιμού επιδημίας, τους εκ πόθου την μνήμην τελούντάς σου, και υμνούντας τους θείους άθλους σου.

**Και νυν... ο αυτός. Προεόρτιον**

Υπόδεξαι Βηθλεέμ, την του Θεού μητρόπολιν· φως γαρ το άδυτον επί σε γεννήσαι ήκει, Άγγελοι θαυμάσατε εν ουρανώ, άνθρωποι δοξάσατε επί της γης, μάγοι εκ Περσίδος, το τρισόκλεον δώρον προσκομίσατε, ποιμένες αγραυλούντες, τον τρισάγιον ύμνον μελωδήσατε· πάσα πνοή αινεσάτω τον Παντουργέτην

Νυν απολύεις. Τρισάγιον.

**Απολυτίκιον. Ήχος α’. Χορός αγγελικός.**

Χορός αγγελικός, Αγγελή Νεομάρτυς, και δήμος Αθλητών, επεκρότησαν άνω, την σην υπέρ της πίστεως, καρτερίαν και ένστασιν, και το πνεύμά σου, μετ` ευφροσύνης λαβόντες, ανεβίβασαν, εις ουρανού μετά δόξης, Χριστώ τω Θεώ ημών.

**Δόξα. Και νυν. Θεοτοκίον.**

Του Γαβριήλ φθεγξαμένου σοι Παρθένε το Χαίρε, συν τη φωνή εσαρκούτο ο των όλων Δεσπότης, εν σοι τη αγία κιβωτώ, ως έφη ο δίκαιος Δαυΐδ. Εδείχθης πλατυτέρα των ουρανών, βαστάσασα τον Κτίστην σου. Δόξα τω ενοικήσαντι εν σοι· δόξα τω προελθόντι εκ σου· δόξα τω ελευθερώσαντι ημάς, δια του τόκου σου.

Απόλυσις.

**ΟΡΘΡΟΣ**

**Μετά την α’ Στιχολογίαν, Κάθισμα. Ήχος δ’ . Κατεπλάγη Ιωσήφ.**

Εν καρδίας συντριβή, και κατανύξει της ψυχής, τον οικτίρμονα Θεόν, καθικετεύων Αγγελή, την ανομίαν μου έκραζες οίδα πάντως, φιλάνθρωπε Χριστέ, ο θέλωνπάντας βροτούς, σωθήναι την εμήν δέξαι μετάνοιαν, και των δακρύων ίδε μου, τους σταλαγμούς του αθλίου, και μη απώση με δέομαι, νυν δε του πόθου, τυχώντρισμάκαρ, των τιμώντων σε μέμνησο.

**Δόξα. Και νυν... Θεοτοκίον**

Κατεπλάγη Ιωσήφ, το υπέρ φύσιν θεωρών, και ελάμβανεν εις νουν, τον επί πόκον υετόν, εν τη ασπόρω συλλήψει σου Θεοτόκε, βάτον εν πυρί ακατάφλεκτον, ράβδον Ααρών την βλαστήσασαν, και μαρτυρών ο Μνήστωρ σου και φύλαξ, τοις Ιερεύσιν εκραύγαζε· Παρθένος τίκτει, και μετά τόκον, πάλιν μένει παρθένος.

**Μετά την β’ Στιχολογίαν, Κάθισμα. Ήχος γ’ . Θείας πίστεως.**

Ον επόθησας, Χριστόν γνησίως, αγγελώνυμε, Μάρτυς στερρόφρον, και ως θυσίαν σεαυτόν προσενήνοχας, μη διαλίπης ενθέοις πρεσβείαις σου, υπέρ ημών ικετεύων των δούλων σου, των την μνήμην σου, την ιεράν και σεβάσμιον, τελούντων εν ωδαίς τε και άσμασι.

**Δόξα. Και νυν. Θεοτοκίον**

Θαύμα μέγιστον! πως συνεσχέθη, ο αχώρητος, εν τη γαστρί σου, και εσαρκώθη, και εφάνη ως άνθρωπος, μη υπομείνας φυρμόν η διαίρεσιν, της θεϊκής και ατρέπτου Θεότητος, Κόρη πάναγνε· διο Θεοτόκον σε πιστώς, κηρύττομεν αεί και δοξάζομεν.

**Μετά τον Πολυέλεον, Κάθισμα. Ήχος δ’ . Επεφάνης σήμερον.**

Το σεπτόν σου πρόσωπον, στίλβον ωράτο, εκ της θείας χάριτος, τοις θεωμένοις Αγγελή, εν εξαισία λαμπρότητι, δηλούν την δόξαν, ην έσχες αοίδιμε.

**Δόξα. Και νυν. Θεοτοκίον**

Προστασία άμαχε, των εν ανάγκαις, και πρεσβεία έτοιμος, των ελπιζόντων επί Σε, από κινδύνων με λύτρωσαι, και μη παρόψη, η πάντων βοήθεια.

**Είτα, οι Αναβαθμοί· το α’ Αντίφωνον του δ’ ἤχου.**

Προκείμενον: Δίκαιος ως φοίνιξ ανθήσει, και ωσεί κέδρος η εν τω Λιβάνω πληθυνθήσεται.

Στ.: Πεφυτευμένος εν τω οίκω Κύριου, εν αυλαίς Αυτού θελήσει σφόδρα.

**Ευαγγέλιον, Μαρτυρικόν.**

Ο Ν ψαλμός.

Δόξα: Ταις του Αθλοφόρου...

Και νυν: Ταις της Θεοτόκου...

Ιδιόμελον. Ήχος β . Στ.: Ελέησόν με ο Θεός...

Νέος Μάρτυς, και οίον ιερά προσθήκη, των προ σου Μαρτύρων Αγγελή πανθαύμαστε γεγονώς, νέαν υπόθεσιν τη Εκκλησία, εορτής και πανηγύρεως παρέσχηκας, εν η πιστώς συναθροιζόμενοι, ευφημούμέν σε λέγοντες· χαίροις, ο τον Χριστόν δοξάσας θεοπρεπώς, τη πεπαρρησιασμένη ομολογία σου, και τους εχθρούς καταισχύνας, ση ευτολμία των λόγων σου· χαίροις, οπλίτα της του ουρανίου Βασιλέως παρατάξεως, και στρατιώτα αήττητε· χαίροις, ο το βασίλειον της ευπρεπείας ειληφώς, και το διάδημα του κάλλους εκ χειρός Κυρίου δεξάμενος· Ο ν ικετεύων μη παύση, υπέρ των πίστει και πόθω τελούντων, την αεισέβαστον μνήμην σου.

Είτα, οι Κανόνες· της Θεοτόκου, και του Αγίου δύο.

Ο α’ Κανών του Αγίου.

**Ωδή α’ . Ήχος α’ . Ωδήν επινίκιον.**

Αχλύν αγγελώνυμε την του νοός μου, ευχαίς σου προς Κύριον, Μάρτυς διασκέδασον, υμνήσαί σου εν ωδαίς, προθυμουμένου την σεπτήν και θείαν άθλησιν.

Η ένδοξος άθλησις και η σφαγή σου, φαιδράς ημίν γέγονεν, εορτής υπόθεσις, καλλίνικε Αγγελή, εν η ασμάτων εν ωδαίς ανευφημούμέν σε.

Τα άνω σκηνώματα, το θείον πνεύμα, το σον υπεδέξαντο Μάρτυς αγγελώνυμε, ο δε θαλάσση βυθός, ωμότητι των δικαστών, το σώμα έκρυψεν.

**Θεοτοκίον.**

Ελέους την άβυσσον η τετοκυία, ελέησον οίκτειρον, την εμήν ασθένειαν θεοχαρίτωτε, και χειραγώγησον προς φως της κατανύξεως.

**Έτερος. Ήχος δ’ . Θαλάσσης το ερυθραίον πέλαγος.**

Ως φίλον σε του Δεσπότου γνήσιον, πιστώς γεραίρομεν, ως παρρησίαν έχοντα πολλήν, προς Αυτόν αγγελώνυμε, ως αθλητήν αήττητον, και αριστέα αξιάγαστον.

Υπέστης πόθω Χριστού και έρωτι, χαίρων τω πνεύματι, ειρκτήν βασάνους και την εκτομήν, Νεομάρτυς της κάρας σου, και ως θυσία άμωμος, και προσφορά αυτώ προσήνεξαι.

Προσώπου σου την πολλήν λαμπρότητα, πάντες εθαύμασαν, την εξαίσιαν Μάρτυς Αγγελή, ην νεκρόν ήδη έστιλβεν, πάντως εκ θείας χάριτος, δοξαζομένου παναοίδιμε.

**Θεοτοκίον.**

Κυρίως και αληθώς γεγένηκας, Θεόν και Κύριον, και Θεοτόκος μόνη αληθώς, και κυρίως εκλήθης αγνή· δι’ ο πιστώς γεραίρομεν, και κατά χρέος Σε δοξάζομεν.

**Ωδή γ’ . Στερεωθήτω η καρδία μου.**

Πυρποληθείσης της καρδίας σου, τω του θείου πόθου αΰλω πυρί, φέρων παρέδωκας σαυτόν, εις σφαγήν εθελούσιον, αγγελώνυμε πανθαύμαστε· δι’ ο ευφημούμέν σε.

Αυτομολήσας προς τα σκάμματα, έφερες γενναίως Χριστού Αθλητά, πάσας βασάνους Αγγελή, και εις τέλος τον θάνατον, και θυσία όντως άμωμος, Χριστώ προσενήνεξαι.

Τους συνδραμόντας εν τη μνήμη σου, και ανευφημούντας εν πίστει θερμή, τους σους αγώνας Αγγελή, και σφαγήν την εκούσιον, εκ λοιμώδους νόσου φύλαττε, και πάσης κακώσεως.

**Θεοτοκίον.**

Δείξόν μοι τρίβον την σωτήριον, δι’ ης Βασιλείαν ουράνιον, κληρονομήσω αγαθή, ο ανάξιος δούλός Σου, και ακούσω την τρισάγιον ωδήν αγαλλόμενον.

**Έτερος. Ευφραίνεται επί σοι.**

Γηθόμενος εν ειρκτή, δεινάς αικείας Αγγελή έφερες, συ μου Χριστέ δύναμις, κράζων και ισχύς μου αήττητος.

Κατέβαλες ανδρικώς, των μεγαλαύχων την οφρύν κράτιστε, Αγαρηνών λόγοις σου, την αυτών ελέγξας δυσσέβειαν.

Υμνούμεν τους αικισμούς, και την εν ζόφω Αγγελή κάθειρξιν, α καρτερώς ήνεγκας, και την εκτομήν, την της κάρας σου.

**Θεοτοκίον.**

Χωρίον φωτοειδές της υπερφωτού αληθώς φύσεως, φως θεϊκόν άχραντε, και φωτός ακτίνα παράσχου μοι.

**Κάθισμα. Ήχος γ’ . Την ωραιότητα.**

Ρείθροις αιμάτων σου, την γην επίανας, αλλά και θάλασσαν, συ καθηγίασας, τω σώματί σου Αγγελή, ο έρριπται απηνεία, και δεινή ωμότητι, εν αυτή του δικάζοντος· όθεν δυσωπούμέν σε, τους εν γη και τους πλέοντας, περίσωζε εκ παντός κινδύνου, τη θεία σου Αθλητά επισκέψει.

**Δόξα. Και νυν. Θεοτοκίον.**

Την ωραιότητα, της παρθενίας σου, και το υπέρλαμπρον, το της αγνείας σου, ο Γαβριήλ καταπλαγείς εβόα σοι Θεοτόκε· Ποίόν σοι εγκώμιον, προσαγάγω επάξιον, τι δε ονομάσω σε; απορώ και εξίσταμαι· διο ως προσετάγην βοώ σοι· Χαίρε η Κεχαριτωμένη.

**Ωδή δ’ . Εν Πνεύματι προβλέπων.**

Του Πνεύματος η χάρις, σκηνώσασα εν σοι, πάντα καταλείψασθαι του κόσμου τα τερπνά, Μάρτυς γενναίε παρέπεισε και ηδέα, και τελευταίον Αγγελή κάρπωμα θείον, τω Θεώ γενέσθαι και σφάγιον.

Η άθλησίς σου Μάρτυς, θεόφρον Αγγελή, Εορτής υπόθεσιν προυξένησε λαμπράν, τοις σε ποθούσιν αήττητε Αθλοφόρε, των νεοάθλων εγκαλλώπισμα και κλέος· όθεν συνελθόντες υμνούμέν σε.

Τους όντας εν θαλάσση, η τάφος σου τελεί, αοράτως πάρεσο και ρύου των δεινών, προς σε βοώντας, εν πίστει και ευλαβεία, και την θερμήν σου προστασίαν εξαιτούντας, εν ταις τρικυμίαις και κλείδωσι.

**Θεοτοκίον.**

Ελέησόν με μόνη, ελαίους την πηγήν, Θεοτόκε τέξασα και λύσον την δεινήν, ψυχής μου νόσον και πώρωσιν της καρδίας, δακρύων ρείθρα και κατάνυξιν προ τέλους, δούσα και δεινών απολύτρωσιν.

**Έτερος. Επαρθέντα σε ιδούσα.**

Προ νεκρώσεως νενέκρωσαι προαιρέσει, και τούτο δήλον γέγονε, εκ των του προσώπου, και στήθους κρουσμάτων σου· δι’ ων σεαυτόν κατετίτρωσκες.

Μετά δέους τε και πόθου Μάρτυς Κυρίου, τους σους υπέρ της πίστεως, ευφημώ αγώνας, και την ιεράν σου σφαγήν, και χύσιν του αίματος, και τον προς Χριστόν θείον έρωτα.

Ταις πρεσβείαις σου προς Κύριον Νεομάρτυς, τους σε τιμώντας φύλαττε, εκ παντός κινδύνου, σώματος ομού και ψυχής, εν γη και θαλάσση τε, εν παντί καιρώ αγγελώνυμε.

**Θεοτοκίον.**

Νομοθέτην η τεκούσα και φωτοδότην, την χαλεπήν απέλασον, σκοτιάν νοός μου, Σου των πρεσβειών τω φωτί, και σώσόν με Δέσποινα, τον μεμολυσμένον αμόλυντε.

**Ωδή ε’ . Την σην ειρήνην.**

Ταις σαις πρεσβείαις δος ημίν Χριστού Αθλητά, λύσιν των δεινών, και πταισμάτων συγχώρησιν, τοις ευφημούσί σου την άθλησιν, και ασπαζομένοις τον τύπον της μορφής σου.

Ως φίλον σε πιστότατον υμνούμεν Χριστού, Μάρτυς ως Αυτού των παθών κοινωνήσαντα, και την τελείαν και ασύγκριτον, προς Αυτόν αγάπην παμμάκαρ εσχηκότα.

Ως ήλιος ανέτειλεν η μνήμη σου φαιδρά, πάντων τας καρδίας ενθέως φαιδρύνουσα, και προς τον έρωρα θερμαίνουσα, του Θεού των όλων του στέψαντός σε μάκαρ.

**Θεοτοκίον.**

Βασίλισσαν Παρθένον Σε κηρύττει ο Δαβίδ, άχραντε αγνή· διο ικετεύω σε, της ουρανίου Βασιλείας με, ποίησον κληρονόμον, ίνα Σε μακαρίζω.

**Έτερος. Συ Κύριέ μου φως.**

Την μάστιγα λοιμού, την δεινήν και πανόλεθρον, πρεσβείαις σου Νεομάρτυς, προς τον Κύριον στήσον, και παύσον αγγελώνυμε.

Την έφοδον λοιμού, ταις πρεσβείαις σου κώλυσον, των ευφημούντων σου πόρρω, αγγελώνυμε Μάρτυς, την μνήμην την πανίερον.

Μη νόσος η δεινή, μετελθέτω τους δούλους σου, ημάς τους σε ευφημούντας, λοιμώδης η φρικαλέα, ευχαίς σου αγγελώνυμε.

**Θεοτοκίον.**

Παράδεισος ζωής, Θεοτόκε υπάρχουσα, θανάτου της αμαρτίας, και παθών πολυτρόπων, εκλύτρωσαί με τάχιον.

**Ωδή στ’ . Τον Προφήτην Ιωνάν.**

Υπερβαίνει αληθώς, καρτερία η πολλή, εγκωμίων τους θεσμούς, ην ανέδειξας αθλών, πανθαύμαστε, Μαρτύρων νέων το σεμνολόγημα.

Το ουράνιον εν σοι, πυρ ανήφθη Αθλητά, ο ο Κύριος βαλείν, ήλθε μάκαρ επί γης, και έφλεξε την σην καρδίαν, εις θείον έρωτα.

Εν χαρά πνευματική, Νεομάρτυς Αγγελή, ευσεβούντων η πληθύς, την σην μνήμην εκτελεί, υμνούσά σου, τους θείους άθλους και τα παλαίσματα.

**Θεοτοκίον.**

Την Μητέρα του Θεού, και καλήν εν γυναιξί, δυσωπώ Σε εκτενώς, μη παρίδης με αγνή, αλλ’ οίκτειρον, και πάσης βλάβης σώον συντήρησον.

**Έτερος. Θύσω σοι μετά φωνής.**

Έχει σε Αγγελή πολιούχον και φύλακα, και αντιλήπτορα μέγαν εν κινδύνοις, πάσιν η νήσος Χίος, εν η μάκαρ, το πανίερον αίμα εξέχεας.

Τιμώντές σου Αγγελή την σφαγήν την εκούσιον, και τους γενναίους αγώνας, εορτήν ετήσιον εκτελούμεν, και την σην προστασίαν αιτούμεθα.

Το αίμά σου δεξαμένη η γη καθηγίασται, ο δε αήρ το σον πνεύμα, και ο της θαλάσσης βυθός το σώμα· δι’ ο σώζε, τους εν γη και θαλάσση πρεσβείαις σου.

**Θεοτοκίον.**

Μόνην Σε τιμιωτέραν έγνωμεν πάναγνε, των Χερουβίμ ως τεκούσαν, του φωτός τον πρύτανιν Θεοτόκε, Ον δυσώπει, προς το φως με σκηνώσαι το άδυτον.

**Κοντάκιον. Ήχος γ’ .**

Ιεράν προσθήκην σε, η των Μαρτύρων χορεία, Αγγελή εδέξατο, εν ουρανώ γηθομένη, ήθλησας, και γαρ νομίμως νυν γενναιόφρον, ήσχυνας, το των τυράννων άθεον θράσος, και το στέφος εκομίσω, της αφθαρσίας, ξίφει την κάραν τμηθείς.

**Ο Οίκος.**

Την άνω ζωήν την αγήρω και άληκτον, ποθών επιτεύξασθαι αγγελώνυμε, και αγγελόφρον Αγγελή, Νεομάρτυς του Χριστού αξιάγαστε, την κάτω την φθαρτήν και επίκηρον νουνεχώς καταλέλοιπας· δι’ ο εθελουσίως φέρων σαυτόν παρέδωκας τη ωμότητι και ιταμότητι των τυράννων, και το αυτόν άθεον θράσος, και οφρύν την επηρμένην κατέρραξας, τω απτοήτω σου παραστήματι και τη ευτολμία των λόγων σου· δι’ ων την μεν εκείνων ασέβειαν ήλεγξας, τον δε Χριστόν τρανώς εκήρυξας, Θεόν τέλειον και τέλειον άνθρωπον, παρ’ ου το στέφος της αφθαρσίας είληφας, υπέρ αυτού ξίφει την κάραν τμηθείς.

**Συναξάριον.**

Τη Γ' του αυτού μηνός, ο Άγιος Νεομάρτυς Αγγέλης ο ιατρός, ο εξ Άργους και εν Χίω αποκεφαλισθείς, εν έτει 1813 τελειούται.

Τη αυτή ημέρα, Μνήμη του Αγίου Προφήτου Σοφονίου.

Ο πριν βοήσας τη Σιών· χαίρε σφόδρα, Χαίρει, παραστάς τω Θεώ Σοφονίας. Ούτος ερμηνεύεται· Σκοπιά Κυρίου, η· Συνιείς κρυπτά, υιός ων Χουσί, εκ φυλής Συμεών του Πατριάρχου, υιού Ιακώβ, εξ αγρού Σαβαραθά· ος και εδέξατο προφητείας χάρισμα, και προεφήτευσε περί της αλώσεως και ερημώσεως Ιερουσαλήμ, και περί της καταστροφής των Ιουδαίων· και ος γενήσεται περιούσιος λαός του Θεού ο εξ Εθνών, και έσται αισχύνη μεν των ασεβών, δόξα δε των δικαίων· και γενήσεται Κριτής και Βασιλεύς πάσης πνοής Χριστός ο Κύριος, και ανταποδώσει εκάστω κατά τα έργα αυτού.Ος, μετά το ειπείν ταύτα πάντα, τελευτήσας εν τω οίκω αυτού, ετάφη εν τω ιδίω αγρώ, εκδεχόμενος την τελευταίαν μεγάλην Ανάστασιν. Ην δε όμοιος κατά τον χαρακτήρα του σώματος Ιωάννη τω Θεολόγω, μικρόν το γέννειον έχων στρογγυλώτερον.

Τη αυτή ημέρα, Μνήμη του Αγίου Ιερομάρτυρος Θεοδώρου, Αρχιεπισκόπου Αλεξανδρείας.

Εν Πατριάρχαις και Θεόδωρος μέγας, Καν τοις αθληταίς τοις δια ξίφους μέγας. Οι εν Αλεξανδρεία της Αιγύπτου άνθρωποι, και μάλιστα Έλληνες και άπιστοι, πικροί και δύσκολοι και ωμοί εγένοντο εις τους Αγίους, εξ ων εγένετο και οΆγιος Θεόδωρος. Μαθόντες γαρ ο των Αλεξανδρέων λαός, ότι ομολογεί τον Χριστόν, και λατρεύει Αυτώ, διδάσκει δε και τους Έλληνας εις Αυτόν πιστεύειν, μετά πικρίας συνέδραμον επ’ αυτόν· και κρατήσαντες, πρώτα μεν ετιμωρήσαντο ισχυρώς· έπειτα, πλέξαντες στέφανον εξ ακανθών, εστεφάνωσαν αυτόν, και έτυπτον εις τους αυτού οφθαλμούς, και εγελάτο, και ενεπαίζετο. Είτα ερρίφθη εν τη θαλάσση· και υγιής εξ αυτής εξελθών, τη προστάξει του άρχοντος, ετμήθη την κεφαλήν.

 Τη αυτή ημέρα, μνήμη του Οσίου Πατρός ημών Θεοδούλου, του από Επάρχων.

Επαρχίαν γης ουρανών επαρχίας, ο Θεόδουλος αντέδωκεν εμφρόνως. Ούτος ην επί της βασιλείας Θεοδοσίου του μεγάλου, Πατρίκιος και Έπαρχος Πραιτωρίων· ος ανεπιλήπτως ζων, και γυναικί συνεζευγμένος, και ορών τας αρπαγάς και πλεονεξίας των καταδυναστευόντων, απεβάλετο την αρχήν. Επείν δε και η γυνή αυτού μετέστη του βίου, την ύπαρξιν αυτού, πολλήν ούσαν, ωσεί χρυσίον λιτρών 550, τοις πτωχοίς διανείμας, την Έδεσσαν καταλαμβάνει. Και επί τινος κίονος αναβάς, 30 χρόνους εν αυτώ διήρκεσε, τον μονήρην βίον υπελθών, όθεν και θείων χαρισμάτων καταξιούται. Ουκ έτι γαρ μεταλάμβανε τροφής παχυτέρας, αλλ’ η μόνον κατά Κυριακήν, του τιμίο Σώματος και αίματος του Κυρίου ημών Ιησού Χριστού, και της Αγίας αναφοράς. Μετά ταύτα ενωχλήθη από λογισμών, και παρεκάλει μαθείν, τίνι των τω Θεώ ευαρεστησάντων παρεξισώθη. Και ήκουσεν· ότι Κορνηλίω τω εκ μίμων ίσον είναι εν τη βασιλεία του Θεού, τω την Δαμασκόν οικούντι, και λεγομένω Πανδούρω. Εις ψυχικήν σύγχυσιν τούτο τον Όσιον μικρού δειν κατηνάγκασεν, έργον παντός του εχθρού των ημετέρων ψυχών, το ούτως αυτόν συγχυθήναι. Και δη την Δαμασκόν καταλαβών, και ευρών τον Κορνήλιον, έπεσεν εις τους πόδας αυτού, τον τρόπον μαθείν ζητών της αυτού πολιτείας. Ο δε, αμαρτωλόν αυτόν είναι έλεγεν, μηδέν αγαθόν έχοντα. Ως δε ενέκειτο ο γέρων δακρύων και δεόμενος, αναγκασθείς είπεν· Εγώ, φησί, Πάτερ, εν νεαράς ηλικίας, μίμοις και αγύρταις συναναστραφείς, πολύν χρόνον εκείθεν εποριζόμην τα προς το ζην αφορμάς. Οψέ δέποτε και μόλις εις έννοιαν ελθών των πολλών μου κακών, και της μελλούσης κρίσεως την ανταπόδοσιν επί νουν λαβών, πάντων των κακών απεσχόμην, του καθαρού βίου και της ελεημοσύνης κατά το δυνατόν επιμελούμενος. Ως δε ενέκειτο και πάλιν ο γέρων παρακαλών, και ενορκών αυτόν ειπείν και τα εξής, απεκρίθη εκείνος: Προ ολίγου καιρού Πάτερ Άγιε, γυνή τις περιφανής, και πλούτω και δόξη και σωφροσύνη περιλαμπομένη, ανδρί τινι υπό των οικείων εις γαμον εξεδόθη. Ος, ακολάστου και δαπανηράς τυχών προαιρέσεως, ου μόνον της γυναικός την περιουσίαν κατηνάλωσε,

και την ιδίαν, αλλά και έτερα προσδανεισάμενος, κατέφαγε. Και δια τούτο τη ειρκτή ενεκλείσθη παρά των δανειστών επί πολύν χρόνον, απαραμύθητον τη γυναικίν την θλίψιν επενεγκών· ήτις βλέπουσα τον ελεεινόν εκείνον λιμαγχονούμενον εν τη φυλακή, και αυτήν την ψυχήν απελέγετο· όμως ήρξατο προσαιτείν, ως επί τρυτάνης σαλεύουσα την ψυχήν, και φοβουμένη τον της πορνείας όλισθον, δια το είναι ταύτην ευπρόσωπον. Ταύτη περιτυχών εγώ, και την αιτίαν μαθών, ήλγησα την ψυχήν, και δακρύσας είπον αυτή: πόσον σου το χρέος γύναι; Η δε: 400 νομίσματα Κύριέ μου. Εγώ δε, ακριβολογήσας εμαυτόν, ευρέθην έχων νομίσματα 230, και μη αρκούντα προς το ποσόν, διαπωλήσας κινητά τινα είδη και κόσμια, έτι δε και των ενδυμάτων τα κάλλιστα, και το ποσόν συναγαγών των 400 νομισμάτων, δέδωκα εις τας χείρας της γυναικός, τούτο επειπών: λάβε ταύτα γύναι και άπελθε εν ειρήνη, και τον άνδρα σου της φυλακής ελευθέρωσον, δυσωπούσα εξ όλης καρδίας τον φιλάνθρωπον Θεόν ελεήσαί με εν ημέρα κρίσεως.  Ταύτα ακούσας ο Θεόδουλος, και τω Θεώ ευχαριστήσας, αύθις τω κίονι επιβάς, και μικρόν επιβιώσας χρόνον, μετά χρηστής ελπίδος προς Κύριον εξεδήμησεν.

Τη αυτή ημέρα, μνήμη του Οσίου Ιωάννου, Επισκόπου Κολωνίας του ησυχαστού.

Ουχ ησυχάζω, και θανόντα γαρ στέφω, Τον ησυχαστήν Ιωάννην τοις λόγοις. Τω 4ω έτει της βασιλείας Μαρκιανού του ευσεβεστάτου βασιλέως, ούτος γεννάται εν πόλει Νικοπολιτών της Αρμενίας. Τα ιερά δε γράμματα παιδευθείς, των γεννητόρων αυτού αποβεβιωκότων, και διασκορπίσας τα προσόντα αυτώ τοις πένησιν, ωκοδόμησεν Ναόν της Υπεραγίας Θεοτόκου, και ην μονάζων εν αυτώ, μετά και ετέρων μοναχών δέκα. Περιβόητος ουν τη αρετή γεγονώς, Επίσκοπος Κολωνίας χειροτονείται. Και επί χρόνοις 9 εις σύστασιν των της Εκκλησίας πραγμάτων ασχοληθείς, και πάντα κατά σκοπόν εκτελέσας καλώς, τα προς Ιεροσόλυμα μακρά πελάγη διαπερά, και καταλαβών, και προσευξάμενος, αφίκετο εις την του Αγίου Σάββας Λαύραν. Ο δε τούτον δεξάμενος, μη γνους, ως τω Θεώ έδοξεν, οποίος ο προσελθών, δια του ξενοδοχείου, είτα και του μαγειρείου, εζήτει το από τούτου δοκίμιον. Ως δε και εν αμφοτέροις καλώς παρ’ ελπίδα είδε τούτον διαπρέψαντα, ησυχάζειν αναχωρητικώ κελλίω τας πέντε της εβδομάδος ημέρας εκέλευσε, μήτινος βρώσεως η πόσεως μεταλαμβάνοντα, Σαββάτω δε και Κυριακή εν ταις συνάξεσιν αφικνείσθαι, και ψάλλειν και εσθίειν μετά των αδελφών. Τούτον ιδών ο μακάριος Σάββας κατά Θεόν προκόπτοντα, προσέφερε τω αγιωτάτω Ηλία, Πατριάρχη Ιεροσολύμων, ιερατικώ τιμήσαι χαρίσματι. Ο δε Όσιος Ιωάννης: Άνες, ω Δέσποτα, μικρόν πρότερον εν γνώσει δεόντων επταισμένων μοι γενέσθαι με, και τότε το δοκούν διαπράξασθαι. Ως ουν κατ’ ιδίαν γεγόνασιν, έρριψεν εαυτόν ο Όσιος εις τους πόδας του θεσπεσίου Ηλία, ορκίζων μη εκφράσαι το δράμα τινί. Ο δε κατέθετο, ως ατόπημά τι υπολαβών ενωτίσασθαι. Ως δε: Κολωνίας Επίσκοπος, γέγονα, ήκουσε, εξεπλάγη, και προς τον μακάριον Σάββαν φησί: Μη οχλήσης αυτόν ένεκεν τούτου, πρεσβύτερος γαρ ο Ιωάννης ου γίνεται.

Ούτος ποτέ, εν οδώ πορευόμενος, και κοπιάσας, ελιποθύμησεν μεν, προσευξάμενος δε, και αρπαγείς αιθέριος, εν τω κελλίω ευρέθη, απέχοντι μίλια πέντε. Πέρσαι ποτέ, τα εν τη ερήμω των μοναχών κελλία καταστρέψεντες, αφίκοντο και επί το κελλίον του Οσίου, το αυτό ποιήσαι· λέων δε φανείς παρ’ ελπίδα, και τους βαρβάρους διώξας, την κέλλαν αβλαβή διετήρησεν. Ανήρ τις ορθόδοξος, προς αυτόν ελθών, έλαβε μετ’ αυτού και έτερον ετερόδοξον, την ευλογίαν ζητών αμφοτέροις δοθήναι. Ο δε: Σοι μεν, ως ευσεβεί και πιστώ, την ευλογίαν δίδωμι. Τούτω δε, ουδαμώς, ει μη εν της Σεβήρου επιστρέψη αιρέσεως. Τούτων ακούσας ο πιστός εκείνος ανήρ, επί τω του Οσίου διορατικώ· ο δε γε ετερόδοξος, εξεστηκώς, και ώσπερ εξ άλλου γενόμενος, οψέποτε εις εαυτόν ελθών, και των ποδών του Οσίου αψάμενος, ηντιβόλει μαθείν τι πρακτέον. Ο δε, τούτον αναστήσας, και τα δέοντα κατηχήσας, πάσαν αίρεσιν αναθεματίσαι παρεσκεύασε, και την του Σεβήρου, η κατείχχετο, κακείθέν τε τη καθολική προσελθείν Εκκλησία, και παρρησία απαρνήσασθαι, και αναθεματίσαι την του Σεβήρου, ως έφημεν, προς ταις λοιπαίς αιρέσεσι. Τούτου δε γενομένου, και αμφοτέρους αύθις ευλογήσας, και επευξάμενος, και τω Αγίω φιλήματι ασπασάμενος, απέστειλεν οίκαδε χαίροντας. Τούτου του μακαρίου, μία των συγγενίδων γυναικών, αναμαθούσα τα περί αυτού, μετασχηματίσαι εαυτήν εβουλεύσατο, και τω τοιούτω τρόπω λαθείν, και θεάσασθαι αυτόν. Ο δε μακάριος, τω διορατικώ χαρίσματι το μελετώμενον γνους, δεδήλωκεν αυτή, λέξας ουτωσίν: Ει ουκ αφίξη ενταύθα, οφθήσομαί σοι, και μαθήση τα εκ Θεού δηλωθέντα μοι. Και μετ’ ου πολύ κατ’ όναρ αυτή επιστάς, υπέθετο τα δέοντα, περί ων ήδη κακείνη μαθείν εγλίχετο. Πυθομένη δε αύτη και περί ετέρων, και πάντα καλώς αναδιδαχθείσα, αύτη μεν την ευχαριστίαν επί τούτοις εδίδου· ο δε μαάριος εξ οφθαλμών της γυναικός γέγονεν.

Ούτος ποτέ, ανίκμω πέτρα προσπελάσας ισχάδα, λέγει τοις αδελφοίς: Εάν ταύτη βλαστός γένηται, γνώτε ότι ο Θεός δωρείταί μοι τόπον εκεί αναπαύσεως. Η δε βλαστήσασα και καρπόν έφερε, σύκα τρία, και λαβών αυτα μετά δακρύων ο μακάριος, καταφιλήσας και ευχαριστήσας έφαγε μετά των αδελφών. Ούτος, 28 χρόνων ων, γέγονεν Επίσκοπος, και διέπρεψεν εν τω θρόνω αυτού έτη δέκα· εις τον Ρουβάν χρόνους εξ· εν τη Λαύρα δώδεκα· εν τη ησυχία χρόνους 48· ως είναι τον άπαντα της ζωής αυτού χρόνον τέσσαρας προς τοις εκατόν. Και εις βαθύτατον γήρας ελθών, εκοιμήθη εν Κυρίω.

Τη αυτή ημέρα, οι Άγιοι Αγάπιος, Σέλευκος, Μάμας, Ίνδης, Δόμνα, Γλυκέριος και έτεροι 40 εν Σοφιαναίς, ξίφει τελειούνται.

Τρεις άνδρες, Αγάπιος, Σέλευκος, Μάμας, Πόθω Πλάσαντος ηγάπησαν και ξίφος.

Τη αυτή ημέρα, μνήμη του Οσίου Θεοδούλου του Κυπρίου του σαλλού.

Τη αυτή ημέρα, ο Άγιος Νέος Ιερομάρτυς Πατριάρχης Κωνσταντινουπόλεως, απαγχονισθείς τελειούται εν έτει 1659.

Τη αυτή ημέρα, ο Άγιος Νέος Οσιομάρτυς Κοσμάς ο Αγιαννανίτης, εν Κωνσταντινουπόλει, εν έτει 1760 τελειούται.

Τη αυτή ημέρα, Μνήμη του Αγίου Μωϋσέως του Οικονόμου

Τη αυτή ημέρα, ο Όσιος Γεώργιος ο εν τη Ι. Μ. Τσερνίκας της Ρουμανίας, εν ειρήνη τελειούται, εν έτει 1806.

Τη αυτή ημέρα, Σύναξιν τελούμεν εν τη Ιερά Μονή Κορώνης, τη παρά την Καρδίτσα, της Εικόνος της Θεοτόκου  της Παμμακαρίστου, ης εύρηται εν τη ρηθείση Μονή, άφλεκτος διαφυλαχθείσα εκ του πυρός, ένθα ερρίφθη υπό των ασεβών.

Εικών Σου η πάντιμος Θεοκυήτορ, Καύχημα ημών και στήριγμα υπάρχει.

Ταις αυτών Αγίαις πρεσβείαις ο Θεός, ελέησον και σώσον ημάς.

**Ωδή ζ’ . Η κάμινος Σωτήρ.**

Αικίας τας πολλάς ας υπήνεγκας, ειρκτής τα αλγεινά και τον θάνατον, αγγελώνυμε πίστει, ανευφημούμεν και δοξάζομεν.

Ω του θερμού σου προς Κύριον έρωτος, ω του σου πόθου και φίλτρου πανθαύμαστε, α σε της επικήρου, ζωής εξήγαγες προς άληκτον.

Νομίμως Αθλοφόρε ηγώνισαι, την πίστιν προς τον Κτίστιν τετήρηκας, λοιπόν απόκειταί σοι, το νίκης στέφος αγγελώνυμε.

**Θεοτοκίον.**

Νεφέλην Σε γινώσκων Θεόνυμφε, τον Ήλιον της δόξης κυήσασαν, φωταγωγούντα πάντα, τα νυκτώδη μου εγκλήματα.

**Έτερος. Ο διασώσας εν πυρί.**

Δεύτε οι φίλαθλοι λαοί, δράμωμεν προθύμω καρδία, και την ετήσιον λαμπρώς, εορτήν ενθέως τιμήσωμεν, του λαμπρού Νεομάρτυρος, εν ωδαίς τας αριστείας αυτού κροτούντες.

Όπου ως γέγραπται εν σοι, Μάρτυς επλεόνασε πάντως, η αμαρτία Αγγελή, υπερεπερίσσευσεν ύστερον, χάρις η αγία του Πνεύματος, δια μετανοίας και μαρτυρίου.

Συν Ιακώβω Αγγελή, και συν Παγχαρίω υμνούμεν, και Μείρακι τοις Αθληταίς, και συν Πέτρω τω πάνυ δοξάζομεν, μαθητών τη ακρότητι, ως την ήτταν αναπαλαισάμενον κατ’ εκείνους.

**Θεοτοκίον.**

Την απορρήτως εν γαστρί, και υπερφυώς δεξαμένην, τον αναλλοίωτον Θεόν, ευσπλαγχνία βροτοίς ομιλήσαντα, οι πιστοί προσκυνήσωμεν, ως Μητέρα του Κυρίου ευλογημένην.

**Ωδή η’ . Ον φρίττουσιν Άγγελοι.**

Κατέπληξας άνωθεν Αγγέλων τους χορούς, και θάμβος προυξένησας ανθρώποις Αγγελή, και φάλαγξ δαιμόνων, την σπουδήν προς σφαγήν έφριξεν ορώσα και τέτρωται καιρίως.

Η μάχαιρα σώματος εχώρησε του σου, ψυχήν σου την άσπιλον, αλλ’ ήνωσαι Χριστώ, και νυν βασιλεύεις συν αυτώ Αγγελή, και συζής εν δόξη εις πάντας τους αιώνας.

Το πνεύμά σου ήνωται Αγγέλων τοις χοροίς, το δε σώμα έριπται θαλάσσης τω βυθώ, ο φανέν ελέγξει, τους τυράννους πικρώς, εν τη αδεκάστω κρίσει των πεπραγμένων.

**Θεοτοκίον.**

Ανάστησον κείμεον εις βάθη με κακών, τους νυν πολεμούντάς με πολέμησον εχθρούς, τρωθέντα ατόποις ηδοναίς την ψυχήν, αγνή μη παρίδης, αλλ’ οίκτειρον και σώσον.

**Έτερος. Λυτρωτά του παντός.**

Κεφαλής και του στήθους τα κρούσματα, και ομμάτων τα έμπονα δάκρυα, και τους εκ βάθους άπαντας στεναγμούς της καρδίας, ο Πανοικτίρμων επακούσας αθλήσαι ηξίωσεν.

Αταπείνωτον έσχες το φρόνημα, και ψυχής σου τον τόνον ανένδοτον, εν τω αθλείν θαυμάσιε, και τυράννων τα θράσι, μη πτήξας όλως, μέχρι τέλους γενναίως ενήθλησας.

Ανυμνούντες το κλέος των άθλων σου, προς Θεόν σε μεσίτην προβάλλομεν, δεινών την απολύτρωσιν, και πταισμάτων την λύσιν θεόφρον Μάρτυς, δια σου εξαιτούμεν οι δούλοί σου.

**Θεοτοκίον.**

Οι πολλοί Σου ημάς διασώζουσιν, οικτιρμοί Παναγία Μητρόθεε, αμαρτημάτων κρίσεως, και ποικίλων κινδύνων· Συ γαρ τεκούσα, τον Θεόν ελεείς κόσμον άπαντα.

**Ωδή θ’ . Την φωτοφόρον νεφέλην.**

Την φωτοφόρον ψυχήν σου αι των Αγγέλων χορείαι, και των Μαρτύρων Αγγελή, και Δικαίων οι δήμοι, πόθω παρέλαβον φαιδρώς, Χριστώ αγαγόντες τω παντάνακτι, ος εδέξατο ταύτην γηθοσύνως, οίαν Νύμφην εκλεκτήν.

Λίαν φαιδρά η ημέρα, και πανευφρόσυνος ώφθη, Μάρτυς Κυρίου Αγγελή, εν η ήθλησας πόθω, και θείω έρωτι Χριστού, δοξάσας Αυτόν τοις θείοις άθλοις σου, και το στέφος δεξάμενος της νίκης, ανηνέχθης προς Αυτόν.

Φαιδρά και νυν η ημέρα, και λαμπροφόρος επέστη, εν η τα πλήθη των πιστών, εκτελεί σου την μνήμην, και τους αγώνάς σου κροτεί και τέλος δοξάζει το μακάριον, αγγελώνυμε Μάρτυς Αθλοφόρε, φρυκτωρούσα τους τιμώντάς σε πιστώς.

**Θεοτοκίον.**

Φως η τεκούσα το θείον, εσκοτισμένον με πάσαις ταις μεθοδείαις του εχθρού, και ραθύμως βιούντα και παροργίζοντα Θεόν, πανάμωμε φώτισον, οδήγησον, προς καλάς εργασίας, ως αιτία ούσα πάντων των καλών.

**Έτερος. Τη εμψύχω κιβωτώ.**

Συγχορεύεις τοις των Αγγέλων χοροίς, Μαρτύρων τε τοις δήμοις συναγάλλη, εν τοις ουρανοίς εν Εκκλησία πρωτοτόκων, υμνών ασιγήτως Μάρτυς ένδοξε, την μονομαχικήνθεαρχίαν, αίγλης απροσίτου μάκαρ, εκ ταύτης απολαύων αεί.

Εν ταις ουρανίαις Μοναίς κατοικών, εν τόπω νοητώ Μάρτυς Κυρίου, όπου οι χοροί πάντων Αγγέλων και Αγίων, ορώσι το κάλλος το αμήχανον, ο μακαριότης ακούει, πάντων υπερεύχου μάκαρ, των πίστει τιμώντων σε νυν.

Τω εκ πόθου την θείαν μνήμην ωδαίς, δοξάσαντι την σην Μάρτυς θεόφρον, δίδου Αγγελή σαις ικεσίαις ευπροσδέκτοις, δεινών λυτρωθήναί τε και θλίψεων, και των οφλημάτων την λύσιν, έχων παρρησίαν πλείστην, ως Μάρτυς Χριστού του Θεού.

**Θεοτοκίον.**

Ως υπέρλαμπρον Θεοτόκε αγνή, ψυχής το καθαρόν έχουσα κάλλος, χάριν δε Θεόν εμπιπλαμένη ουρανόθεν, φωτί αϊδίω καταυγάζεις αεί, τους εν ευφροσύνη βοώντας· όντως ανωτέρα πάντων υπάρχεις, Παρθένε αγνή.

**Εξαποστειλάριον. Εν Πνεύματι ιερώ.**

Πίστιν την θείαν Αγγελή, ην ηρνήσω το πρώτον, ανέλαβες μακάριε, και εκήρυξας αύθις προ των αθέων τυράννων, και σφαγείς σω αίματι, εκύρωσας Αθλοόρε, η κατήργαιταί σοι νυν, μένει δέσει του λοιπού, ελπίς τε και αγάπη.

**Έτερον. Όμοιον.**

Τα ελπιζόμενά σοι νυν, αγαθά Αθλοφόρε, λαβών τα τελεώτατα, εν ημέρα της δίκης, αποβαλείς την ελπίδα, και εξής ουκ έσται σοι, η προς Θεόν δε αγάπη, και προς πάσαν την πληθύν, έσται μόνη ακραιφνής, Αγγέλων τε και Αγίων.

**Θεοτοκίον.**

Ελπίς του κόσμου αγαθή, Θεοτόκε Παρθένε, την Σην άμαχον Δέσποινα, προστασίαν αιτούμεν, οι θλίψεσι συσχεθέντες, και κλυδωνιζόμενοι του βίου ταις τρικυμίαις· στήσον αύραις των παθών, και λιμένα προς Θεού εμβίβασον θελημάτων.

**Αίνοι. Ήχος πλ. δ’ . Ω του παραδόξου θαύματος.**

Δέξαι τον πόθον τον ένθεον, νέε Χριστού Αθλητά, των πιστώς εν τη μνήμη σου, συνδραμόντων σήμερον, ευφημήσαι τους άθλους σου, και τους αγώνας, ους αγγελώνυμε, χαίρων υπέστης, τω θείω έρωτι, και την εκούσιον, της παντίμου κάρας σου αποτομήν, και την σην σωτήριον δίδου αντάμειψιν.

Συν Παγχαρίω σε μέλψομεν, Μάρτυς Χριστού Αγγελή, και συν Μείρακι άπαντες, ευφημούμεν πόθω σε, και πιστώς σε δοξάζομεν, συν Ιακώβω τω Πέρση άσμασι, και συν τω θείω Πέτρω αοίδιμε, τω κορυφαίω σε, εν ωδαίς γεραίρομεν ως κατ’ αυτούς, αναπαλαισάμενον, την ήτταν άθλοις σου.

Όμματι ιλέω έπιδε, τους σους οικτρούς υμνητάς, και πρεσβείαις σου δώρησαι, πάσι τα αιτήμα, θείε Μάρτυς τα πρόσφορα, προς σωτηρίαν, ψυχής και σώματος, ως παρρησίαν, έχων προς Κύριον, Ον επεπόθησας, και αυτού τω έρωτι, ως αληθώς, θάνατον ελόμενος, ζωήν ηλόγησας.

Λοιμώδους νόσου την έφοδον, Μάρτυς Χριστού Αγγελή, την δεινήν και πανόλεθρον, σαις ευχαίς προς Κύριον, και πρεσβείαις απέλασον, εκ των εν πίστει, εξαιτουμένων σου, την θείαν χάριν και την αντίληψιν, ημών των δούλων σου, των θερμώς ποθούντω σε και εν δεινοίς, ρύστην κεκτημένων σε, και θείον φύλακα.

**Δόξα. Ήχος πλ. δ’ .**

Την οδόν του μαρτυρίου ανύσας, αγγελώνυμε Μάρτυς του Χριστού, της εφέσεως έστης, της ως εν κινήσει νοουμένης του εφετού, Χριστόν απολαβών, τον όρον έσχατον όντα και πέρας, και εφετών το ακρότατον· δι’ ο νυν εν ταις επουρανίοις μοναίς κατοικών, και αχράντοις νοός επιβολαίς, τας πανολβίους αυγάς της Θεότητος εισδεχόμενος, πρέσβευε και υπέρ ημών των εν τω σκότει του βίου πορευομένων, ίνα του θείου τύχωμεν φωτισμού, των εν πίστει και πόθω τελούντων την αεισέβαστον μνήμην σου.

**Και νυν... Προεόρτιον, ο αυτός**

Βηθλεέμ ετοιμάζου, ευτρεπιζέσθω η φάτνη, το σπήλαιον δεχέσθω, η αλήθεια ήλθεν, η σκια παρέδραμε, και Θεός ανθρώποις εκ Παρθένου πεφανέρωται, μορφωθείς το καθ' ημάς, και θεώσας το πρόσλημμα. Διο Αδάμ ανανεούται συν τη Εύα, κράζοντες· Επί γης ευδοκία επεφάνη, σώσαι το γένος ημών.

Δοξολογία Μεγάλη και Απόλυσις.

**Μεγαλυνάριον.**

Χαίροις Αθλοφόρε νέε Χριστού, Αγγελή τρισμάκαρ, συν Αγγέλων νυν τοις χοροίς, και τοις των Μαρτύρων, και πάντων των Αγίων, ως παρεστώς τω θρόνω, του Παντοκράτορος.

Η/Υ ΠΗΓΗ:

Voutsinasilias.blogspot.gr

http://voutsinasilias.blogspot.gr/2014/11/3.html